
ВЪПРОСИ И ОТГОВОРИ ПО ПРОЦЕДУРА

№ BG161PO003-1.1.05 „Разработване на иновации от стартиращи предприятия"
ОТГОВОРИ НА ВЪПРОСИ № 116-117,  

ПОЛУЧЕНИ В ПЕРИОДА 16-17.03.2012 г.    
И ПУБЛИКУВАНИ НА 26.04.2012 г.  
ВЪПРОС № 116
Някои от материалите, необходими за изработката на опитен образец по проекта (те стават част от опитния образец и не могат да бъдат използвани отделно), имат характер на ДМА (стойността им превишава прага за същественост на ДМА, определен в счетоводната политика на кандидата). При това положение в кой бюджетен ред трябва да ги запишем:
4. Разходи за придобиване на дълготрайни материални активи (ДМА)
или
8. Разходи за консумативи и материали за изработка на опитен образец? 

Предварително благодаря!
П. Боянова  
16.03.2012 г.
ОТГОВОР № 116 
Тъй като посочените от Вас материали се влагат в изработката на опитния образец, те нямат характер на ДМА, въпреки че стойността им превишава прага за същественост на ДМА, определен в счетоводната политика на кандидатите. Тези разходи трябва да се посочат в раздел I, т.8 от Бюджета “Разходи за консумативи и материали за изработка на опитен образец”.

ВЪПРОС № 117
1. Във формуляра за кандидатстване в II. ПРИДРУЖИТЕЛНИ ДОКУМЕНТИ КЪМ ПРОEКТНОТО ПРЕДЛОЖЕНИЕ, КОИТО СЕ ПОДАВАТ КЪМ МОМЕНТА НА КАНДИДАТСТВАНЕ има т.7 Автобиография на икономическия мениджър – попълнена по образец. Към момента на подаване на цялостната проектна документация е възможно да не е известно кой ще бъде икономически мениджър на проекта. В такъв случай каква алтернатива съществува за изпълнение на това изискване? Възможно ли е да не се прилага автобиография или от това изискване следва, че е задължително икономическия мениджър да е определен към момента на подаване на цялостната проектна документация?

2. Въпрос относно банковата гаранция при авансово плащане. В насоките за кандидатстване е посочено, че бенефициентът може да иска до 20% от общия размер на безвъзмездната помощ като авансово плащане. За целта е необходимо предоставянето на банкова гаранция от страна на бенефициента покриваща пълния размер на исканото авансово плащане. Във формуляра на Банковата гаранция има следния текст „не по-малко от шест месеца след изтичане на крайния срок за изпълнение на проекта, посочен в договора между Бенефициента и Договарящия орган”. Това значи ли, че ако искаме авансово плащане в размер 20% и те са за примерно 50 000.00 лв. ще трябва като банкова гаранция да внесем тази сума в банката и тя да бъде блокирана за срока на проекта и още 6 месеца след изтичане на крайния срок на договора. Възможно ли е да използваме тези средства по-рано и при какви условия?

3. В отговорите на въпроси 27, 62 споменавате, че за срок от 3 години трябва да се запазят работните места по проекта. Възможно е за иновативен софтуер да се получава така, че при разработването на опитен образец в кратки срокове са необходими 3-ма програмисти, а след разработването на опитен образец е необходим 1 програмист за развитие на софтуера свързано с пазарната реализация. Ако след края на срока на изпълнение на проекта прекратим трудовите договори на тези програмисти, които вече не са ни нужни, значи ли че са налице „значителни изменения“, изменили сме съществено договора и сме направили нарушение спрямо което трябва да претърпим санкции? Ако след края на срока на изпълнение на проекта запазим трудовите договори на тези програмисти, които вече не са ни нужни за иновативния софтуер предмет на проекта, но те работят по други проекти на стартиралото иновативно предприятие, значи ли че са налице „значителни изменения“? 

17.03.2012 г.
ОТГОВОР № 117 

1. Няма изискване към момента на кандидатстване експертите, наети по проекта, както и експерта, отговорен за икономическите дейности на предприятието, управлението и отчитането на проекта, позиционирането на бъдещия иновативен продукт, процес или услуга на пазара, намирането на потенциални инвеститори за внедряването на продукта, процеса или услугата, да се посочат поименно и да се прилагат техни автобиографии. Достатъчно е да се посочат изискванията към експертите за заемане на съответната длъжност по проекта.
2. Условие за извършването на авансовото плащане е именно предоставянето на банкова гаранция от страна на бенефициента, покриваща пълния размер на исканата авансова сума и със срок на валидност не по-малко от шест месеца след приключване изпълнението на проекта.
3. Лицата описани в т. 12. Постигане на цели, свързани с изпълнението на хоризонталните политики на ЕС; II.ОПИСАНИЕ НА ПРОЕКТА; Приложение A от Формуляра за кандидатстване могат да бъдат различни от лицата в екипа по проекта, които са отговорни за изпълнение на дейностите по сключения договор за безвъзмездна финансова помощ.

